રાજકોટ મહાનગરના વોર્ડ નં.૧૩માં કોંગ્રેસની ટિકિટ પરથી ચૂંટાયેલા નીતિન રામાણીએ મંગળવારે કોંગ્રેસ સાથે છેડો ફાડ્યા બાદ બુધવારે કોર્પોરેટર તરીકે પણ રાજીનામું ધરી દીધું છે. આ સાથે જ હવે એ બેઠકની પેટાચૂંટણી નિશ્ર્ચિત બની છે. દરમિયાન બપોરે કોર્પોરેટરપદેથી રાજીનામું આપી મોડીસાંજે શહેર ભાજપ પ્રમુખ કમલેશ મીરાણીના હાથે કેસરીયો ધારણ કરી લીધો હતો. ઉલ્લેખનીય છે કે મહાપાલિકાની ચૂંટણી વેળાએ ભાજપમાંથી કોંગ્રેસમાં ભળેલા રામાણીએ અઢી વર્ષમાં જ કોંગ્રેસને અલવિદા કરી ફરી ભાજપમાં ‘ઘરવાપસી' કરી લીધી છે.